
GUVERNUL REPUBLICII MOLDOVA

DECIZIE PROTOCOLARĂ nr.______/2026 


Extras din procesul-verbal nr.                 (pct.               )


al ședinței Guvernului din                                2026 




	Se aprobă și se prezintă Parlamentului spre examinare proiectul de lege pentru modificarea Legii nr. 104/2020 cu privire la rezervele de stat și de mobilizare.




	Prim-ministru 				                                VASILE TOFAN				













Aprobat în ședința Guvernului din _________2026
              Decizia protocolară nr. ________2026

Proiect

PARLAMENTUL REPUBLICII MOLDOVA

LEGE 
pentru modificarea Legii nr. 104/2020
cu privire la rezervele de stat și de mobilizare

    	Parlamentul adoptă prezenta lege organică.

Art. I – Legea nr. 104/2020 cu privire la rezervele de stat și de mobilizare (Monitorul Oficial al Republicii Moldova, 2020, nr. 178–179, art. 332), cu modificările ulterioare, se modifică după cum urmează:
1. În tot cuprinsul legii: 
textul „situațiile de urgență/excepționale”, la orice formă gramaticală, se substituie cu cuvintele „situațiile de criză”, iar cuvintele „agenții economici”, la orice formă gramaticală, se substituie cu cuvintele „operatorii economici”, la forma gramaticală corespunzătoare;
sintagma „Comisiei pentru Situații Excepționale a Republicii Moldova” se substituie cu sintagma „Comisiei Naționale de Management al Crizelor”.
2. La articolul 1:
la alin. (1), cuvintele ,,și instituțional” se substituie cu textul ,, , instituțional și funcțional”;
la alin. (2), textul ,,crearea, acumularea, completarea, păstrarea, eliberarea, administrarea și controlul” se substituie cu cuvântul ,,administrarea”;
la alin. (3), textul ,,lit. a)” se substituie cu textul ,,lit. a1-a3)”;
3. Articolul 2:
la noțiunea ,,acumulare a bunurilor în rezervele de stat și de mobilizare” cuvântul ,,maxime” se exclude;
noțiunea „administrare a rezervelor de stat și de mobilizare” va avea următorul cuprins:
,,administrare a rezervelor de stat și de mobilizare – activitățile/acțiunile Agenției Rezerve Materiale privind crearea, achiziționarea, acumularea, completarea, recepționarea, depozitarea, comercializarea, eliberarea, împrumutul, împrospătarea, păstrarea, deservirea, transferul, controlul, evidența și raportarea privind disponibilul și circulația bunurilor materiale din rezervele de stat și de mobilizare;”;
după noțiunea „administrare a rezervelor de stat și de mobilizare” se introduce o noțiune nouă cu următorul cuprins:
,,bunuri neconsumptibile determinate individual – bunurile care pot fi folosite potrivit destinației fără a se consuma prin întrebuințarea lor normală și care sunt individualizate prin caracteristici proprii (serie, număr de inventar, număr de înmatriculare etc.)”;
la noțiunea „creare a rezervelor de stat și de mobilizare”, după cuvântul „nomenclatoarelor” se introduce textul „sau a deciziei Prim-ministrului”;
la noțiunea ,,deservire a bunurilor din rezervele de stat și de mobilizare” după textul ,,verificare,” se introduce textul ,,rodaj,”;
la noțiunea ,,împrospătare cu decalaj în timp a bunurilor din rezervele de stat și de mobilizare” textul ,,în legătură cu imposibilitatea înlocuirii concomitente” se substituie cu textul ,,cu restituirea acestora în aceleași cantități și cu aceiași indici calitativi sau echivalente celor eliberate, indiferent de oscilarea prețurilor;”;
noțiunea ,,împrumut al bunurilor din rezervele de stat și de mobilizare” va avea următorul cuprins:
,,împrumut al bunurilor din rezervele de stat și de mobilizare – eliberare a bunurilor materiale din rezervele de stat şi de mobilizare, la solicitarea instituțiilor publice şi a operatorilor economici, în urma prezentării unei garanții financiare sau bancare, pe un termen de până la 12 luni, cu restituirea acestora cu bunuri noi, neutilizate, de aceeași categorie și tip, în aceleași cantități și cu aceiași indici calitativi ori cu caracteristici tehnice echivalente, indiferent de oscilarea prețurilor;”;
după noțiunea „păstrare a bunurilor din rezervele de stat și de mobilizare” se introduce o noțiune nouă cu următorul cuprins:
,,păstrare fără termen – păstrare a bunurilor materiale din rezervele de stat și de mobilizare pe o durată îndelungată, determinată de categoria bunurilor, a căror calitate/funcționalitate este confirmată prin probe de laborator/verificări tehnice periodice până la retragerea sau utilizarea lor conform destinației;”;
noțiunea ,,rezerve de mobilizare” va avea următorul cuprins:
,,rezerve de mobilizare – stocuri de bunuri materiale cu destinație specială, create în scopul organizării apărării țării la depozitele Agenției Rezerve Materiale, ale instituțiilor publice cu atribuții în domeniul pregătirii de mobilizare și al mobilizării țării, precum și la operatorii economici;”; 
după noțiunea „rezerve de stat” se introduce o noțiune nouă cu următorul cuprins:
,,rodaj – întreținerea, punerea în funcțiune periodică și controlată a resurselor tehnico-materiale aflate la păstrare îndelungată la depozitele Agenției Rezerve Materiale sau ale depozitarilor responsabili în scopul menținerii funcționalității acestora, cu întocmirea actelor confirmative în acest sens;”;
după noțiunea „stoc intangibil” se introduce o noțiune nouă cu următorul cuprins:
,,suprastoc – cantitate de bunuri materiale existentă în surplus față de volumul aprobat în nomenclatoare sau care nu se mai regăsesc, urmare a modificării acestora și urmează a fi comercializată în baza prețului stabilit de Comisia mixtă;”;
4. La articolul 3:
alineatul (2) va avea următorul cuprins:
,,(2) În situații de maximă urgență, provocate de anumite situații de criză, Prim-ministrul dispune eliberarea imediată a bunurilor din rezervele de stat și de mobilizare de către Agenția Rezerve Materiale, cu elaborarea și prezentarea spre aprobare a hotărârii de Guvern.”.
 5. La articolul 4 alineatul (2) litera c¹), textul „ , prin intermediul autorităților administrative din subordine,” se exclude.
 6. La articolul 5, alineatul (2):
litera e) va avea următorul cuprins:
,,e) desfășoară activități de comercializare a bunurilor din rezervele de stat și de mobilizare, inclusiv în scopul împrospătării acestora;” 
la litera f), textul ,,recepționarea, depozitarea, păstrarea și evidența bunurilor pentru completarea” se substituie cu cuvântul ,,administrarea”;
la litera g), după cuvintele „recepționarul concret” se introduce textul „ , în vederea completării rezervelor de stat și de mobilizare;”;
la litera h), după cuvintele „rezervelor de stat” se introduc cuvintele „și de mobilizare”;
la litera i), textul ,,în rezervele de stat și a bunurilor în limita a 30% din stocurile rezervelor de mobilizare” se exclude;
alineatul se completează cu litera i1) cu următorul cuprins:
,,i1) eliberează bunuri din rezervele de mobilizare cu titlu de împrumut și în vederea împrospătării cu decalaj în timp, peste limita a 30% din stocurile disponibile;”;
litera k) va avea următorul cuprins:
,,k) aplică prețuri la bunurile materiale destinate eliberării și stocării din/în rezervele de stat și de mobilizare, conform regulamentului aprobat de către Guvern;”;
litera k1) va avea următorul cuprins:
k¹) efectuează periodic, în funcție de specificul tehnic al bunurilor, rodajul resurselor tehnico-materiale din rezervele de stat și de mobilizare, potrivit documentației tehnice a producătorului și, după caz, reglementărilor tehnice aplicabile categoriei respective de bunuri, în vederea asigurării menținerii funcționalității acestora pe durata păstrării îndelungate, cu întocmirea actelor confirmative;
alineatul se completează cu literele m), n) și o) cu următorul cuprins:
[bookmark: _GoBack],,m) decide transferul pentru păstrare a bunurilor materiale din rezervele de stat și de mobilizare de la un depozitar responsabil la altul;”; 
,,n) decide prelungirea termenului de păstrare a bunurilor materiale din rezervele de stat și de mobilizare în funcție de indicii calitativi, starea ambalajului și starea tehnică a acestora, confirmată prin documente de evaluare a conformității și a rapoartelor de expertiză emise de o entitate autorizată sau acreditată în domeniu;”;
,,o) asigură monitorizarea calității bunurilor materiale aflate la păstrare fără termen, prin prelevarea periodică a probelor de laborator sau efectuarea, după caz, a verificărilor tehnice.”.
7. Articolul 6:
la alineatul (2), după sintagma „Ministerul Energiei” se introduce textul „Ministerul Justiției, Ministerul Mediului”.
alineatul (3) va avea următorul cuprins:
,,(3) Ministerul Sănătății identifică și propune autorității responsabile, instituțiile medico-sanitare publice, în vederea eliberării bunurilor cu profil medical din rezervele de mobilizare cu titlu de împrumut, în vederea împrospătării cu decalaj în timp, împrospătării simultane sau a împrospătării prin comercializare.”.
8. Articolul 7 se completează cu alineatul (1¹) cu următorul cuprins:
 „(1¹) Instituțiile publice, întreprinderile de stat și societățile comerciale cu capital integral sau majoritar de stat asigură, cu titlu gratuit, păstrarea bunurilor din rezervele de stat și de mobilizare, dacă acestea sunt destinate utilizării de către entitățile respective ori sunt necesare pentru asigurarea funcționării acestora, potrivit contractului încheiat cu autoritatea responsabilă.”
9. La articolul 8 alineatul (2), textul ,,Legea nr. 131/2015 privind achizițiile publice” se substituie cu textul ,,legislația privind achizițiile publice”.
10. La articolul 11:
la alineatul (1), textul ,,pe un termen de până la 12 luni, la decizia autorității responsabile, în baza” se substituie cu textul ,, în bază de contract, pe un termen de până la 12 luni, la decizia autorității responsabile, în urma prezentării”, iar textul ,,în condițiile lipsei datoriilor față de rezervele de stat” se substituie cu textul ,,în condițiile lipsei datoriilor față de autoritatea responsabilă”;
se completează cu alineatul (11) cu următorul cuprins:
,,(11) Prin derogare de la alin. (1) și (2), actul prin care se dispune eliberarea bunurilor în condițiile art. 10 alin. (1) poate excepta beneficiarul de la obligația prezentării garanției bancare sau financiare și de la obligația achitării prealabile a plății pentru împrumut, dacă beneficiarul este autoritate publică, instituție publică sau un operator care prestează serviciu public esențial afectat direct de situația care a determinat eliberarea bunurilor.”;
la alineatul (3), cuvintele ,,în aceleași cantități și cu aceiași indici calitativi” se substituie cu textul ,, în termenul stabilit, cu bunuri noi, neutilizate, de aceeași categorie și tip, în aceleași cantități și cu aceiași indici calitativi ori cu caracteristici tehnice echivalente”;
se completează cu alineatele (4)-(8) cu următorul cuprins:
,,(4) Pentru bunurile neconsumptibile determinate individual, obligația de restituire prevăzută la alin. (3) se consideră îndeplinită prin restituirea aceluiași bun, în stare funcțională, în condițiile tehnice consemnate în actul de predare-primire.
(5) Beneficiarul asigură, pe durata împrumutului, efectuarea lucrărilor de întreținere, reparație sau recondiționare necesare pentru readucerea bunului la condițiile tehnice prevăzute la alin. (4). Uzura care depășește uzura normală aferentă utilizării potrivit destinației atrage obligația beneficiarului de reparare a prejudiciului.
(6) Restituirea se efectuează în baza unui raport de expertiză tehnică, prin care se constată starea bunului comparativ cu cea consemnată în actul de predare-primire. Raportul se întocmește de un expert tehnic autorizat, conform reglementărilor în domeniu, agreat în comun de autoritatea responsabilă și de beneficiar, cheltuielile fiind suportate din contul beneficiarului. Autoritatea responsabilă poate cere motivat completarea raportului, dacă acesta este incomplet sau contradictoriu, ori, după caz, efectuarea unei expertize tehnice repetate.
(7) Dacă părțile nu convin asupra expertului în termenul stabilit în actul prin care se dispune eliberarea, acesta este desemnat de autoritatea responsabilă, dintr-o listă de experți autorizați. 
 (8) Autoritatea responsabilă poate solicita restituirea anticipată a bunurilor eliberate în condițiile prezentului articol, dacă acestea sunt necesare pentru realizarea unei alte măsuri de intervenție prevăzute la art. 10 alin. (1). 
11. La articolul 12, textul ,, pentru o perioadă de până la 12 luni, cu prelungire în caz de necesitate, în modul stabilit de către Guvern” se substituie cu textul ,,anual, cu asigurarea păstrării pe o perioadă de minim 5 ani.”.
12. La articolul 13:
la alineatul (1):
litera a) va avea următorul cuprins:
,,a) necesitățile autorităților cu atribuții în domeniul apărării, ordinii și securității publice, precum și ale entităților implicate în managementul situațiilor de criză;”;
litera c) va avea următorul cuprins:
,,c) acordarea asistenței medicale în situații de criză;”;
litera d) se abrogă;
la litera e), textul ,,unităților din sistemul de ocrotire a sănătății și” se substituie cu textul ,,instituțiilor medico-sanitare din domeniul ocrotirii sănătății și”;
la alineatul (2):
litera a) va avea următorul cuprins:
,,а) în domeniul industriei – materiale, subansambluri şi piese de completare, utilaje speciale, scule, aparate de măsurat, dispozitive şi alte materiale necesare;”;
litera b) va avea următorul cuprins:
,,b) în domeniul transporturilor şi comunicațiilor electronice – materiale și utilaje tehnice necesare pentru restabilirea şi menținerea în stare de funcționare a mijloacelor de transport, a căilor de comunicații, a căilor de alimentare cu energie şi a comunicațiilor electronice, care asigură necesitățile de apărare, precum și produsele petroliere;”;
litera c) va avea următorul cuprins:
,,c) în domeniul ocrotirii sănătății – medicamente, dispozitive medicale, precum şi alte materiale care asigură buna funcționare a instituțiilor medico-sanitare existente şi a celor înființate în situații de criză;”;
la litera d) se exclude;
litera e) va avea următorul cuprins: 
,,e) în domeniul agriculturii - produsele de uz fitosanitar şi medicamentele de uz veterinar.”;
la alineatul (3), cuvântul „rezerva” se substituie cu cuvântul „rezervele”. 
13. La articolul 14 alineatul (2), textul „planurilor anuale de acumulare, prin procedurile de achiziții prevăzute de Legea nr. 131/2015 privind achizițiile publice” se substituie cu textul „planului anual de acumulare, prin procedurile de achiziții prevăzute de legislația privind achizițiile publice”.
articolul se completează cu alineatul (3) cu următorul cuprins:
,,(3) Completarea stocurilor rezervelor de mobilizare cu bunuri poate fi efectuată şi din contul bunurilor transmise cu titlu gratuit ca ajutoare în adresa statului, al donațiilor şi al bunurilor confiscate.”.
14. La articolul 16:
la alineatul (5), textul ,,în limita a 30%” se substituie cu textul ,,peste limita a 30%”;
la alineatul (6), textul ,,peste limita a 30%” se substituie cu textul ,,sub limita a 30%”.
15. Articolul 17:
la alineatul (1), textul ,, pe un termen de până la 12 luni, în limita a 30% din stoc, la decizia autorității responsabile, în baza” se substituie cu textul ,,în bază de contract, pe un termen de până la 12 luni, peste limita a 30% din stoc disponibil, la decizia autorității responsabile, în urma prezentării”, iar cuvintele ,,față de rezervele de mobilizare” se substituie cu cuvintele ,,față de autoritatea responsabilă”;
se completează cu alineatul (11) cu următorul cuprins:
,,(11) Prin derogare de la alin. (1) și (2), actul prin care se dispune eliberarea bunurilor în condițiile art. 16 alin. (1) poate excepta beneficiarul de la obligația prezentării garanției bancare sau financiare și de la obligația achitării prealabile a plății pentru împrumut, dacă beneficiarul este autoritate publică, instituție publică sau un operator care prestează serviciu public esențial afectat direct de situația care a determinat eliberarea bunurilor.”;
la alineatul (3), cuvintele ,,în aceleași cantități și cu aceiași indici calitativi” se substituie cu textul ,, în termenul stabilit, cu bunuri noi, neutilizate, de aceeași categorie și tip, în aceleași cantități și cu aceiași indici calitativi ori cu caracteristici tehnice echivalente”;
se completează cu alineatele (4)-(8) cu următorul cuprins:
,,(4) Pentru bunurile neconsumptibile determinate individual, obligația de restituire prevăzută la alin. (3) se consideră îndeplinită prin restituirea aceluiași bun, în stare funcțională, în condițiile tehnice consemnate în actul de predare-primire.
(5) Beneficiarul asigură, pe durata împrumutului, efectuarea lucrărilor de întreținere, reparație sau recondiționare necesare pentru readucerea bunului la condițiile tehnice prevăzute la alin. (4). Uzura care depășește uzura normală aferentă utilizării potrivit destinației atrage obligația beneficiarului de reparare a prejudiciului.
(6) Restituirea se efectuează în baza unui raport de expertiză tehnică, prin care se constată starea bunului comparativ cu cea consemnată în actul de predare-primire. Raportul se întocmește de un expert tehnic autorizat, conform reglementărilor în domeniu, agreat în comun de autoritatea responsabilă și de beneficiar, cheltuielile fiind suportate din contul beneficiarului. Autoritatea responsabilă poate cere motivat completarea raportului, dacă acesta este incomplet sau contradictoriu, ori, după caz, efectuarea unei expertize tehnice repetate.
(7) Dacă părțile nu convin asupra expertului în termenul stabilit în actul prin care se dispune eliberarea, acesta este desemnat de autoritatea responsabilă, dintr-o listă de experți autorizați. 
 (8) Autoritatea responsabilă poate solicita restituirea anticipată a bunurilor eliberate în condițiile prezentului articol, dacă acestea sunt necesare pentru realizarea unei alte măsuri de intervenție prevăzute la art. 16 alin. (1). 
16. La articolul 18, textul ,,în modul stabilit de către Guvern” se substituie cu textul ,,precum și ale operatorilor economici selectați prin concurs, în baza contractelor încheiate anual, cu asigurarea păstrării pe o perioadă de minim 5 ani.”; 
17. La articolul 19 alineatul (1), textul ,, precum și a ajutoarelor umanitare sosite în adresa statului sau fără a avea indicat recepționarul concret,” se exclude.
18. La articolul 21:
litera b) va avea următorul cuprins:
,,b) să elibereze instituțiilor publice, operatorilor economici, în situațiile de criză,  bunuri din rezervele de mobilizare cu titlu de împrumut, în limita unei cote de 30% din stocul  disponibil, cu condiția că aceștia nu au restanțe față de autoritatea responsabilă;”;
la litera c), după cuvintele ,,împrospătării cu decalaj în timp” se introduce textul ,, ,împrospătării simultane”.
19. Articolul 21¹ se expune în următoarea redacție:
„Articolul 21¹. Dreptul de a acumula stocuri ale unor bunuri neprevăzute în nomenclatoare
(1) În baza deciziei Prim-ministrului, în limita mijloacelor financiare bugetare alocate, autoritatea responsabilă are dreptul să acumuleze stocuri de bunuri materiale neprevăzute în Nomenclatorul bunurilor materiale din rezervele de stat și/sau în Nomenclatorul bunurilor materiale din rezervele de mobilizare, cu ulterioara lor includere în nomenclatoare. 
 (2) Păstrarea și depozitarea bunurilor care nu fac obiectul prezentei legi în locurile destinate păstrării bunurilor din rezervele de stat și de mobilizare sunt interzise, cu excepția bunurilor aflate în spațiile transmise în locațiune/arendă, în condițiile art. 24 alin. (3), precum și cu excepția bunurilor aflate în administrarea sau gestiunea autorităților publice, păstrate în spații delimitate și separate, cu condiția ca modul de delimitare, securizare și evidență să fie coordonat în prealabil cu autoritatea responsabilă, pentru a garanta că nu este afectată integritatea stocurilor.
	20. Articolul 22 alineatul (1) va avea următorul cuprins:
	,,(1) Prețurile la bunurile destinate eliberării și stocării din/în rezervele de stat și de mobilizare și prețurile la bunurile confiscate destinate completării în rezervele de stat și de mobilizare, precum și prețurile la bunurile suprastoc se stabilesc de către Comisia mixtă pentru stabilirea prețurilor la bunurile din rezervele de stat și de mobilizare (în continuare – Comisie mixtă). Componența și regulamentul de activitate ale Comisiei mixte se aprobă de către Guvern.”.
21. La articolul 27:
alineatul (1) va avea următorul cuprins:
,,(1) Autoritatea responsabilă, anual, transmite autorităților, instituțiilor publice și operatorilor economici lista bunurilor din rezervele de stat și de mobilizare planificate spre comercializare.”;
22. La articolul 28:
la alineatul (1²), după cuvintele „autoritatea responsabilă despre” se introduce textul „intentarea procedurii de insolvabilitate, constituirea gajului și”.
23. Articolul 29 se completează cu alineatul (11), cu următorul cuprins:
,,(11) Nu constituie diminuare în sensul alin. (1) reducerea resursei tehnice a bunurilor neconsumptibile determinate individual eliberate cu titlu de împrumut, în condițiile art. 11 alin. (4)-(8) și art. 17 alin. (4)-(8), dacă bunul este restituit în condițiile tehnice consemnate în actul de predare-primire, potrivit raportului de expertiză tehnică. Uzura care depășește aceste condiții și nu a fost reparată de beneficiar potrivit art. 11 alin. (5) și art. 17 alin. (5) rămâne sub incidența art. 29 alin. (1).”
24. La articolul 30, alineatul (1) se completează cu literele e) și f) cu următorul cuprins:
,,e) să asigure împrospătarea bunurilor din rezervele de stat și de mobilizare în cazurile și condițiile stabilite expres în contractele încheiate cu autoritatea responsabilă;
,,f) să asigure păstrarea bunurilor din rezervele de stat și de mobilizare pe o perioadă de minim 5 ani, în baza contractelor încheiate anual, în limita alocațiilor bugetare aprobate.”.

Art. II. –  (1) Prezenta lege intră în vigoare la data publicării în Monitorul Oficial al Republicii Moldova.
(2) Guvernul, în termen de 3 luni de la data intrării în vigoare a prezentei legi:
a) va aduce actele sale normative în concordanță cu prezenta lege;
b) va înainta Parlamentului propuneri privind aducerea legislației în concordanță cu prezenta lege.


PREȘEDINTELE PARLAMENTULUI 			                    Igor GROSU 

Nr. _____
Chișinău, _______________ 2026

